เป็นเรื่อง
ตั้งแต่มาเป็นอธิบดีกรมศุลกากร กุลิศ สมบัติศิริ เจอแต่งานฮาร์ดคอร์ ออกแนวบู๊ สลับแข็งกร้าว ผิดกับสมัยเป็น
14 เม.ย. 2560

โดย...ทีมข่าวการเงินโพสต์ทูเดย์ตั้งแต่มาเป็นอธิบดีกรมศุลกากร กุลิศ สมบัติศิริ เจอแต่งานฮาร์ดคอร์ ออกแนวบู๊ สลับแข็งกร้าว ผิดกับสมัยเป็นผู้อำนวยการสำนักคณะกรรมการนโยบายรัฐวิสาหกิจ (สคร.) แบบหน้ามือเป็นหลังมือที่กรมศุลฯ อธิบดีกุลิศ ต้องรับมือกับการทุจริต การเลี่ยงภาษี แอบขนถ่ายสินค้าหนีภาษี เรียกว่ามีทุกรูปแบบ เพราะเกี่ยวพันกับผลประโยชน์เป็นร้อยล้านพันล้านล่าสุดยังเจอมือดีทำเอกสารปลอมเป็นใบรับรองมีตราครุฑสวยงาม พร้อมลายเซ็นท่านอธิบดีกุลิศเรื่องมาแตกตอนมีคนนำเอกสารดังกล่าวไปสอบถามที่ด่านศุลกากรหนองคาย ตรวจสอบแล้วก็พบว่าเป็นเอกสารที่จัดทำขึ้นด้วยเจตนาไม่สุจริตพร้อมกันนั้นก็ให้เจ้าหน้าที่ด่านศุลกากรหนองคายเข้าแจ้งความร้องทุกข์เพื่อดำเนินการตามกฎหมายใครเจอเอกสารที่ว่า นอกจากอย่าไปหลงเชื่อแล้ว ยังให้แจ้งด่านศุลกากรได้ทันทีว่าแต่ได้ยินอธิบดีกุลิศ บ่นเบาๆ ว่า ลายเซ็นในเอกสารปลอมสวยกว่าของจริงซะอีก!!เป็นงั้นไป